**Käsunduslepingu projekt**

**KÄSUNDUSLEPING 15-1/25/……..**

**Viljandi Vallavalitsus,** registrikoodiga 75038606, asukohaga Sakala tn 1, Viiratsi alevik, Viljandi vald, 70101 Viljandimaa, mida esindab Viljandi valla põhimääruse alusel vallavanem Alar Karu (edaspidi **Käsundiandja**)

ja

**……………………………………….,** registrikoodiga …………………………………, asukohaga ………………………………….., keda esindab ………………………………………………….. (edaspidi **Käsundisaaja**),

keda edaspidi nimetatakse koos ka **Pooled**, sõlmisid käesoleva käsunduslepingu (edaspidi **Leping**) alljärgnevas:

# **Lepingu ese ja tähtaeg**

* 1. Lepingu esemeks on Viljandi Vallavolikogu (edaspidi **vallavolikogu**) istungite salvestamine ja otseülekannete edastamine Viljandi valla Youtube kanalile alljärgnevalt (edaspidi **Teenus**):
     1. otseülekande teostamine ühe kaamera ja operaatoriga, kes istungi käigus fokuseerib kõnelejale;
     2. mikrofonide paigaldamine vallavolikogu istungi ruumi;
     3. otseülekande ajal seinale kuvatava pildi edastamine, näidates ära iga päevakorrapunkti juures ekraani allservas päevakorrapunkti pealkirja;
     4. kvaliteetse otseülekande tagamine avalikkusele helis ja pildis Viljandi valla Youtube kanalil;
     5. otseülekannete salvestamine ja nende Viljandi valla Youtube kanalil järelvaadatavaks tegemine vähemalt Full HD eraldusvõimega;
     6. pärast vallavolikogu istungi toimumist kahe nädala jooksul video faili salvestamine mp4 formaadis Viljandi valla pilvekeskkonda säilitamiseks.
  2. Käsundisaaja osutab Teenust perioodil **01.01.2026 kuni 31.12.2027**.
  3. Lepingu dokumendid koosnevad Lepingust, Lepingu lisadest ja Lepingu muudatustest. Termini all „Leping“ mõistetakse lepingu tähenduses kõiki lepingu dokumente, mille juurde kuuluvad allkirjastamisel järgmised lisad:
     1. Minihanke „Viljandi Vallavolikogu istungite salvestamine ja otseülekannete teostamine“ alusdokumendid (edaspidi **hankedokumendid**), kätte saadavad [Hanked - Viljandi vallavalitsus](https://www.viljandivald.ee/hanked);
     2. Käsundisaaja pakkumus.

1. **Käsundisaaja kohustused ja õigused**
   1. **Käsundisaaja kohustub:**
      1. osutama Teenust vastavalt Lepingus ja hankedokumentides sätestatule;
      2. tagama kvaliteetse otseülekande avalikkusele helis ja pildis Viljandi valla Youtube kanalil;
      3. tagama kõigi Teenuse osutamiseks vajalike seadmete olemasolu, infotehnoloogilise riist- ja tarkvara ning tööjõu;
      4. vastutama Teenuse osutamise tähtaegse ja nõuetekohase teostamise eest;
      5. teavitama viivitamatult Käsundiandjat asjaoludest, mis mõjutavad või võivad mõjutada oluliselt Teenuse osutamist või sunnivad Käsundisaajat saadud juhistest kõrvale kalduma või võivad ajendada Käsundiandjat muutma Teenuse osutamiseks antud juhiseid;
      6. hüvitama hooletusest või tahtlusest Käsundiandjale Teenuse osutamisel tekitatud varalise ja mittevaralise kahju.
   2. **Käsundisaajal on õigus:** 
      1. saada Käsundiandjalt Teenuse osutamiseks vajalikke juhiseid ja teavet;
      2. saada nõuetekohaselt osutatud Teenuse eest Tasu vastavalt Lepingus sätestatule.

# **Käsundiandja kohustused ja õigused**

* 1. **Käsundiandja kohustub:** 
     1. andma hiljemalt 5 tööpäeva enne vallavolikogu istungi toimumist teada vallavolikogu istungi toimumise asukoha ja kellaaja;
     2. tagama otseülekandeks vajaliku internetiühenduse toimimise;
     3. teavitama Käsundisaajat viivitamatult Lepingu täitmise käigus asjaoludest, mis mõjutavad või võivad mõjutada Teenuse osutamist Käsundisaaja poolt;
     4. tasuma Käsundisaajale nõuetekohaselt osutatud Teenuse eest vastavalt Lepingus sätestatule.
  2. **Käsundiandjal on õigus:**
     1. nõuda Käsundisaajalt Teenuse kvaliteetset osutamist;
     2. muuta vallavolikogu istungite toimumise kohta ja kellaaega;
     3. nõuda Käsundisaajalt varalise ja mittevaralise kahju hüvitamist, mis on tekkinud Käsundisaaja osutatava Teenuse Lepingus kokkulepitust erineval täitmisel.

# **Tasu**

* 1. Nõuetekohase Teenuse osutamise eest tasub Käsundiandja Käsundisaajale ühe istungi otseülekande eest …………….. ………………… eurot, millele lisandub käibemaks seaduses sätestatud määras (edaspidi **Tasu**).
  2. Tasu sisaldab kõiki kulusid olenemata istungi kestvusest ja/või istungi läbiviimise vormist (hübriidistungi toimumisest).
  3. Tasu makstakse Käsundisaaja esitatud e-arve alusel 14 kalendripäeva jooksul arvates e-arve kättesaamisest.

# **Teated ja kontaktisikud**

* 1. Pooltevahelised lepinguga seotud andmed ja tahteavaldused (edaspidi teated) esitatakse e-kirja või telefoni teel. Lepingu rikkumisest teatamine toimub kirjalikus taasesitamist võimaldavas vormis.
  2. Käsundiandja kontaktisikuks on Ülle Riiner (ylle.riiner@viljandivald.ee, tel 53990690)
  3. Käsundisaaja kontaktisikuks on …………………….. (……………………………………..).

# **Lõppsätted**

* 1. Leping jõustub allkirjastamisest Poolte poolt ja kehtib kuni 31.12.2027.
  2. Kui Pool soovib Lepingu ennetähtaegselt lõpetada, siis tasub ta teisele Poolele leppetrahvi 2 kordse Tasu ulatuses (v.a Lepingu punkt 6.3.).
  3. Kui Käsundisaaja rikub Lepingut, siis on Käsundiandjal õigus leping ühepoolselt ilma etteteatamistähtajata lõpetada ja nõuda leppetrahvi 2 kordse Tasu ulatuses.
  4. Lepingut võib muuta Poolte kirjalikul kokkuleppel. Kirjaliku vormi mittejärgimisel on Lepingu muudatused tühised.
  5. Arhiveeritud videomaterjali omandiõigus kuulub Viljandi Vallavalitsusele.
  6. Pooled lahendavad Lepingust tulenevad vaidlused heas usus läbirääkimiste teel. Kokkuleppe mittesaavutamise korral lahendatakse vaidlus Tartu Maakohtu Viljandi kohtumajas.
  7. Kõigis küsimustes, mis ei ole reguleeritud käesoleva Lepinguga, juhinduvad pooled Eesti Vabariigi õigusaktidest.
  8. Leping on allkirjastatud digitaalselt.

# **Poolte allkirjad**

Käsundiandja Käsundisaaja

Viljandi Vallavalitsus ……………………………

Registrikood: 75038606 Registrikood: ………………

Sakala tn 1, Viiratsi alevik, Viljandi vald aadress

Tel 53035482 Tel

viljandivald@viljandivald.ee e-post

(allkirjastatud digitaalselt) (allkirjastatud digitaalselt)

Alar Karu ……………………………

vallavanem